OpenLLM-France/wikimedia huggingface dataset:
# Paula Lamarain

Paula Lamarain Astigarraga (Eibar, Gipuzkoa. 1924ko abenduaren 1a - ib., 2018ko martxoaren 11) erraketista profesionala izan zen 10 urtez. Pauli goitizenaz kantxaratu zen.

## Biografia

Eibarko San Juan kalean jaio zen Paula. Herrian erraketan ikasteko aukera izan zuen eta trebatu zenean jokatzeko kontratua egin zioten. Beste bi ahizpa ere erraketistak izan zituen, Pakita eta Antonia, baina hiruretan ospe handiena berak erdietsi zuen.

### Erraketista ibilbidea

14 urterekin debutatu zuen Salamancako Tormes frontoian erraketista profesional gisa. Bi urtez jardun zuen aurrelari. Ondoren, Madrilera joan zen jokatzera. Maria Luisa Alberdi eta Angelita Alberdi ahizpa erraketistekin bizi izan zen bertan. Bartzelonara joateko aukera ere izan zuen txapelketa baten parte hartzera. Maria Arrillaga eta haren ahizpa Juanirekin jokatu zuen Chiqui-Alai frontoian, 1939tik aurrera Chiqui izenaz ezagutu zenean. Bartzelonako egitekoa amaitu ondoren, Madrilera itzuli zen eta handik Valentziara. 1942an Tenerifera joan zen jokatzera eta arrakasta handia izan zuen. Azken urteak Valentzian egin zituen erraketista. Garaiko prentsa artikuluetan bere «mugimendu azkarrak», «bi eskuekin zuen erraketaren erabilera» eta «kolpe zakar eta indartsua» nabarmentzen zituzten.
Cayetano Menarquez futbolariarekin ezkondu zen. Senar futbolariak baino gehiago irabazten zuten Paulak frontoian halere, 24 urterekin, haurdun zegoela, agur esan zion erraketari, kantxetatik erretiratu eta Eibarrera bueltatu zen.
Apostanto por ellas. Historia de las raquetistas dokumentalean aipatzen du erraketista garaian ikusleekiko harremana ez zela samurra izaten. Irabaziz gero, txalo ugari jasotzen zituztela, galtzen zutenean ordea, oihu eta garrasiak nagusitzen zirela. Halere, 10 urtez izan zen erraketista profesionala.

### Azken urteak

2010ean alargun geratu eta Isasi kalean bizi izan zen. Azken urteetan Goi Argi emakumezkoen elkarteko partaide izan zen.

## Erreferentziak

* ↑ «Esquela de PAULA LAMARAIN ASTIGARRAGA(Eibar, 11/03/2018)» www.funeuskadi.com (Noiz kontsultatua: 2021-03-10).
* ↑ «Gaur 19:00etan egingo da Paula Lamarain raketistaren hileta-elizkizuna - Soraluze» Plaentxia.eus (Noiz kontsultatua: 2021-03-10).
* ↑ SA, Baigorri Argitaletxea. (2018-03-11). ««Pauli» erraketalari eibartarra atzo hil zen 94 urterekin» GARA (Noiz kontsultatua: 2021-03-10).
* ↑ (Gaztelaniaz) «La olvidada y apasionante historia de las raquetistas» El Diario Vasco 2018-11-29 (Noiz kontsultatua: 2021-03-10).
* ↑ https://egoibarra.eus/es/publicaciones/revista-eibar/eibar-133-2016-09 46-47 orrial.
* ↑ APOSTANDO POR ELLAS. Historia de las Raquetistas.. (Noiz kontsultatua: 2021-03-10).
* ↑ «Gaur 19:00etan egingo da Paula Lamarain raketistaren hileta-elizkizuna» etakitto.eus 2018-03-12 (Noiz kontsultatua: 2021-03-10).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q60539707
# Paula Leitón

Paula Leitón Arrones (Terrassa, Bartzelona, 2000ko apirilaren 27a), buia bezala jokatzen duen waterpolo jokalari katalandarra da; emakumeen ohorezko mailako CN Terrassan jokatzen du, eta Espainiako selekzioko partaide da.

## Ibilbidea

Bere jaioterriko Club Natació Terrassako beheko kategorietan hazi, eta bere lehen taldean sendotu zen 2015-16 denboraldira arte. 2016ko abuztuan, CN Sabadellekin fitxatu zuen, eta, harekin, txapel nagusi guztiak irabazi zituen. 2019ko maiatzean, CN Terrassara itzuli zela iragarri zuen.

## Nazioartekoa

Oso goiztiarra izanik, 15 urterekin 2015eko Kazaneko Munduko Txapelketarako eta hurrengo urtean 2016ko Rio de Janeiroko Olinpiar Jokoetarako deitua izango da, non, 16 urterekin, Espainiako ordezkaritzako atletarik gazteena izango baita.

## Olinpiar Jokoak

2020ko Tokioko Olinpiar Jokoetan zilarrezko domina lortu zuen. Hauek osatzen zuten Espainiako taldea: Marta Bach, Anni Espar, Clara Espar, Laura Ester, Judith Forca, Maica Garcia, Irene González, Paula Leitón, Beatriz Ortiz, Pilar Peña, Elena Ruiz, Elena Sanchez eta Roser Tarragó-k.

## Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Waterpoloa emakumezkoa. |
| Munduko txapelketa ||||
| 2017 | Budapest Hungaria | 02 ! | Waterpoloa emakumezkoa |
| Europako txapelketa ||||
| 2018 | Bartzelona Katalunia | 01 ! | Waterpoloa emakumezkoa |

### Klubak

CN Mataro
* Ohorezko Maila (1): 2020.
* Espainiako Superkopa (1): 2019.
CN Sabadell
* Ohorezko Maila (1): 2021.
* Erreginaren Kopa (1): 2021-
* Espainiako Superkopa (1): 2020.

## Aintzateste pertsonalak

* 2020ko Espainiako Superkopako Jokalaririk baliotsuena (MVP).

## Erreferentziak

* ↑ «Paula Leitón deja el Sabadell y vuelve al Terrassa» Mundo Deportivo 20 de mayo de 2019.
* ↑ «La waterpolista egarense Paula Leiton ficha por el CN Sabadell» El Periódico 17 de agosto de 2016.
* ↑ «Un “bebé gigante” en Kazán» El País 14 de julio de 2015.
* ↑ Álvarez Patilla, Diego. (7 de agosto de 2021). «España vuelve a chocar con EE.UU. y se cuelga su segunda plata olímpica» Pág. de RTVE.
* ↑ Comité Olímpico Internacional. (7 de agosto de 2021). Resultados final olímpica España vs E.E.U.U en los Tokio 2020. .
* ↑ «Paula Leitón» olympedia.org 2022-01-24an. begiratua(Ingelesez)
* ↑ «Paula Leitón» Olympics.com 2022-01-24an begiratua (Gaztelaniaz)
* ↑ "Waterpoloa, emakumezkoa, emaitzak 2020" olympedia.org (Ingelesez)
* ↑ El Barceloneta y el Mataró serán los campeones de Liga. 30 de abril de 2020.
* ↑ El Mataró le arrebata la Supercopa de España femenina al Sabadell. 28 de septiembre de 2019.
* ↑ Romano, Javier. (17 de mayo de 2021). El Sabadell le arrebata el título de la Liga femenina al Mataró. .
* ↑ Romano, Javier. (11 de abril de 2021). El Sabadell gana su quinta Copa de la Reina seguida derrotando en la final al Mataró. .
* ↑ El CN Sabadell recupera el trono de la Supercopa de España femenina. 11 de octubre de 2020.
* ↑ Sánchez, Jordi. (11 de octubre de 2020). Irene González, MVP de la Supercopa. .

## Kanpo estekak

* Fitxa COEn
* Fitxa Kanal Olímpikoan (En).
* Fitxa COIn (En).
* Paula Leitón Instagramen
* Datuak: Q20973727
# Paula Milagros

Paula Milagros Herce (Iruñea, 1999ko urriaren 6a) nafar eskubaloi jokalaria da, Granollers taldean jokatzen duena.

## Biografia

Loiola Indautxu taldeko harrobian hazitako jokalaria da. 2021-22 denboraldian Granollersek fitxatu zuen haren B taldean aritzeko baina talde nagusian tokia egin zuen. Pibote postuan jokatzen du. Ohorezko mailan 2022-23 denboraldiko 8. jardunaldian Ligako jokalari onena izendatu zuten.

## Erreferentziak

* ↑ (Gaztelaniaz) Escudero, Víctor. «Paula Milagros Herce» bmgranollers.cat (Noiz kontsultatua: 2023-01-21).
* 1 2 (Gaztelaniaz) Imbuluzqueta, J. J.. (2022-08-01). «La navarra Paula Milagros seguirá en el Granollers» diariodenavarra.es (Noiz kontsultatua: 2023-01-21).
* ↑ (Gaztelaniaz) Navarra, Diario de. (2022-12-05). «La navarra Paula Milagros, MVP de la jornada 8 de la Liga Guerreras Iberdrola» diariodenavarra.es (Noiz kontsultatua: 2023-01-21).

## Kanpo estekak

* Datuak: Q116283073
# Paula Kasares

Paula Kasares Corrales (Iruñea, Nafarroa, 1969ko apirilaren 15a) filologoa eta Nafarroako Parlamentuko kide ohia da.

## Biografia

Euskal Filologia eta Gizarte eta Kultura Antropologia ikasketak egin eta gero, Soziolinguistika jorratzeari ekin zion. Baztango euskara teknikaria izana, egun Nafarroako Unibertsitate Publikoko irakasle elkartua da. 2007ko hauteskundeetan Nafarroa Baiko zerrendetan hamargarren postua bete zuen Paula Kasaresek, independentetzat.
Paula Kasares Hizkuntz Eskubideen Behatokiko lehen zuzendaria izan zen, 2001 eta 2003 bitartean. Euskaltzain urgazlea da 2006tik.
2017, eta 2019an Ikergazte kongresuko batzorde akademikoko kide izan da giza zientziak eta artea arloan.
2020an Euskaltzain oso izateko aurkeztu zituen Euskaltzaindiak Paula Casares eta Paskual Rekalde.

## Erreferentziak

* ↑ Euskara Nafarroan, Larrun, 159. zkia., 2011ko azaroa.
* ↑ SL, TAI GABE DIGITALA. (2020-06-26). «Paskual Rekalde eta Paula Kasares euskaltzain oso izateko aurkeztu ditu euskal akademiak» naiz: (Noiz kontsultatua: 2020-07-01).
* Datuak: Q12265634
# Paula Lanz

Paula Lanz Blázquez (Gasteiz, Araba, 1996ko urriaren 9a) arabar euskal txirrindularia da.

## Kirol ibilbidea

Paula Lanz Blézquez emakumezkoen Bizkaia-Durango talde profesionalean hasi zen 2015ean.

## Taldeak
### Errepideko txirrindularitza

| Maila | Taldea | Herrialdea | Urteak |
| Amateurra | CAF Transport | EH | 2013 |
| Amateurra | Engineering Zirauna | EH | 2013 |
| Profesionala | Bizkaia-Durango | EH | 2015-... |

## Erreferentziak

* ↑ «Paula Lanz» www.procyclingstats.com (Noiz kontsultatua: 2024-10-09).
* ↑ (Ingelesez) «Paula LANZ BLAZQUEZ» UCI (Noiz kontsultatua: 2024-10-09).
* ↑ ISSN http://www.tolosacf.com/Ciclismo/Temp2011/ciclistaC3.html..
* ↑ «Paula Lanz Blazquez» ProCyclingStats.

## Kanpo estekak

* Datuak: Q21005106
* Multimedia: Paula Lanz / Q21005106
# Otokar Březina

Otokar Březina, Václav Jebavý izengoitiz (Počátky, 1868ko irailaren 13a - Jaroměřice nad Rokytnou, 1929ko martxoaren 25a) txekiar olerkari eta saiakeragilea izan zen.
Txekiar olerkari sinbolistarik handiena izan zen. Českomoravská Vrchovina eskualdeko paisaia misteriotsuan inspiratu zen, eta bertan eman zuen bizitza osoa. Bere lan osoa hamahiru urteko epean sortu zuen, Nová Říšen irakasle ari zela. Hiriko monasterioko liburutegian Erdi Aroko filosofo eta mistikoen liburuak irakurri zituen.
1895ean idatzi zuen lehen olerki liburua, kanpoko mundutik bereizi eta arteetan babestu zela adieraziz. 1896ko bigarren poemategian mina ezagutza-bide gisa eta heriotza bizitzaren misterioa ulertzeko gako gisa aztertu zituen. 1897ko hirugarrenean energia kosmikoarekin bat egiten du, eta 1901ekoan esku guztiek kanpoko mundua eraikitzen zuten kate magiko bat ikusi zuen.
Bere olerkigintzak metafora eta parabola, elementu erlijioso, filosofiko eta zientifikoak ugari ditu. Erritmo alexandriarretatik irudi sentsualez betetako bertso librera pasatu zen.

## Lanak

* Tajemné dálky ("Mendikate misteriotsuak") – 1895, olerkiak
* Svítání na západě ("Egunsentia mendebaldean") – 1896, olerkiak
* Větry od pólů ("Poloetako haizeak") – 1897, olerkiak
* Stavitelé chrámu ("Tenpluaren eraikitzaileak") – 1899, olerkiak
* Ruce ("Eskuak") – 1901, olerkiak
* Hudba pramenů ("Iturburuetako musika") – 1903, saiakerak
* Skryté dějiny ("Historia ezkutua") – saiakerak

## Kanpo estekak

* Datuak: Q712420
* Multimedia: Otokar Březina / Q712420
# Otolemur crassicaudatus

Otolemur crassicaudatus Galagidae familiako Otolemur generoko primate estrepsirrino bat da. Ingeleraz erabiltzen denaren itzulpena Galago Handia litzateke. Angola, Tanzania, Kenya eta Somalian bizi dira.
Buru biribildua dute mutur labur eta zabal batekin. Belarriak oso luzeak dira eta begiak bere ahaideetan baino txikiagoak. Larruaren kolorea aldakorra da, grisetik marroi ilunera. Argiagoak direnak normalki zonalde idorretan bizi dira eta ilunagoak direnak ur gehiago dagoen zonaldetan. Luzeran, 26 eta 47 zentimetro arteko tamaina dute (batez beste 32 cm), eta isatsak beste 29 eta 55 cm bitarte neurtzen du. Pisua, berriz, 0,5 eta 2 kg artekoa izan ohi dute.

## Ikus, gainera

* Galagidae
* Datuak: Q756194
* Multimedia: Otolemur crassicaudatus / Q756194
* Espezieak: Otolemur crassicaudatus
# Otokichi

Otokichi (japonieraz: 音吉 or 乙吉) , beranduago John Matthew Ottoson bezala ezaguna (Mihama, Japonia, 1818 – Singapur, 1867ko urtarrilaren 1a) ontzi-mutila zen izan zen.

## Biografia
### Itsasoan galtzea

1832an, Otokichik 14 urte zituela, arroza eta portzelana garraiatzeko Nagoya eta Edo arteko itsasbidea egiten zuen hamabost metroko belaontzi batean. Ekaitz gogor batengatik, ontzia jitoan galdu zen Ozeano Barean. Arroz kargak jateko aukera eman zien denbora batean, baina eskorbutoz gaixotu ziren eta hilabete gutxian, Iwakichi, Kyukichi eta Otokichi bera ez beste guztiak hil ziren.

### Amerikara bidean

Urtebete inguru galduta ibili ondoren, egungo AEB eta Kanada arteko mugara, Oregongo kostaldera, iritsi ziren. Makah tribukoek gatibu hartu zituzten eta gatibuen berri berehala izan zuen McLoughlin kapitain ingelesak. Kapitainak txinatartzat jo zituen hiru gatibuak. Ingalaterra Txinarekin merkataritza harremanetan hasia zen, eta militarrak pentsatu zuen hirukoteari etekina atera zekiokeela.

### Europarako bidaia

Japoniarrak askatu eta Vancouverrera eraman zituen lehenik. Hango erretoreak ingelesa irakatsi zien eta 1834an prest zeuden metropolira joateko. Berriro ere Ozeano Barea zeharkatu zuten: Hawaiitik igaro, ia Antarktikaraino iritsi eta, zazpi hilabeteren buruan, Londresera iritsi ziren. Baina gobernuak beste lehentasun batzuk zituen, eta garai hartan munduko metropoli nagusia zenean turismo pixka bat egin ondoren, hiru marinelek berriro itsasoratu behar izan zuten.

### Macao eta Japoniara

Ondoren, Macaora iritsi ziren. Otokichik txinera ikasi zuen han, eta 1937an Morrison ontzi estatubatuarrean sorterrira itzultzeko aukera sortu zitzaien. Baina Japoniako lege isolatzaileak indarrean zeuden oraindik eta ontzia kanoikadaz hartu zuten porturen batean aingurak botatzen ahalegindu ziren hainbat alditan. Iwakichi eta Kyukichiren bertan desagertu ziren, baina Otokichik bidaiatzen jarraitu zuen, merkataritza-ontzi ingelesetan itzultzaile lanak eginez.

### Japoniara itzulera

1854ko urrian Ingalaterrak eta Japoniak adiskidetasun ituna sinatu zuten; negoziaketetan Otokichik jardun zuen itzultzaile. Japoniako Gobernuak ordurako pilatuta zeuzkan heriotza zigor guztiak barkatu zizkion eta uhartean geratzeko baimena eman zion. Baina John Matthew Ottosonek –izena ingelestua zeukan ordurako– eskaintza ukatu egin zuen.
1867an hil zen Singapurren, shogunerria ezeztatu zen urte berean.

## Erreferentziak

* 1 2 3 4 5 6 Irazustabarrena, Nagore. (2015-06-14). «Otokichi, lehen turista japoniarra» Argia CC-BY-SA lizentzia.
* Datuak: Q3124345
# Otolito

Otolito (οτο-, oto-, belarri + λιθος, lithos, harri) ornodunen barne-belarriko edo ornogabeen otozistoko karekizko konkrezioa da, teleosteoetan oso nabarmena.
Bestibulu-aparatuan kokaturik, hiru otolito-pare daude:
* sagitta, sakuluan
* lapillus, utrikuluan
* asteriscus, lagenan
Iktiologoek arrainen adina finkatzeko erabiltzen dute.

## Erreferentziak

* ↑ Euskaltermen definizioa

## Kanpo estekak

* Datuak: Q591800
* Multimedia: Otoliths / Q591800
# Otolemur

Otolemur Galagidae familiako generoetako bat da. Primate estrepsirrinoak dira eta guztira 3 espezie deskribatu dira:
* Otolemur crassicaudatus
* Otolemur monteiri
* Otolemur garnettii
* Datuak: Q1190066
* Multimedia: Otolemur / Q1190066
* Espezieak: Otolemur
# Otolemur garnettii

Otolemur garnettii Galagidae familiako Otolemur generoko primate estrepsirrino bat da. Ingeleraz erabiltzen denaren itzulpena Iparraldeko Galago Handia litzateke. Afrika hegoekialdean bizi da.
22 eta 34 zentimetro arteko tamaina dute eta 500etik 1200 gramorarteko pisua. Isatsa 30etik 44 zentimetrora neurtzen du.

## Ikus, gainera

* Galagidae
* Otolemur crassicaudatus
* Datuak: Q1196226
* Multimedia: Otolemur garnettii / Q1196226
* Espezieak: Otolemur garnettii
# Pagoa (garagardoa)

    Artikulu hau garagardoari buruzkoa da; zuhaitza gaitzat duena beste hau da: «Pago»
Pagoa Euskal Herriko garagardo-marka bat da, 1998an sortua. Euskal Garagardoa SL enpresarena da, eta Oiartzungo Ergoien auzoan ditu fabrika eta garagardotegia.

## Garagardo markak

Fabrika sortzean lau garagardo marka egiten bazituzten ere, Pagoa Arin egiteari utzi zioten urte bira. Orain hiru hauek egiten dituzte:
* Pagoa Orhi
* Pagoa Zunbeltz
* Pagoa Baigorri

## Erreferentziak

* ↑ «Pagoa Garagardotegia», Kulturweb webgunea.

## Kanpo estekak

* Pagoa garagardoaren webgunea (Ingelesez) (Gaztelaniaz)
* Pagoa garagardoari buruzko erreportajea ingelesez. (Ingelesez)
* Datuak: Q3390778
# Pago Veiano

Pago Veiano Italiako udalerri bat da. Beneventoko probintzian kokatuta dago, Campania eskualdean. 2.269 biztanle ditu, 23,75 kilometro koadroko azaleran banatuta.

## Mugakideak

Pago Veianok honako udalerri hauekin egiten du muga:
Paduli Pietrelcina San Giorgio La Molara San Marco dei Cavoti Pesco Sannita

## Kanpo estekak

* Datuak: Q55940
* Multimedia: Pago Veiano / Q55940
# Pago del Vallo di Lauro

Pago del Vallo di Lauro Italiako udalerri bat da. Avellinoko probintzian kokatuta dago, Campania eskualdean. 1.710 biztanle ditu, 4,63 kilometro koadroko azaleran banatuta.

## Mugakideak

Pago del Vallo di Laurok honako udalerri hauekin egiten du muga:
Domicella Marzano di Nola Visciano Taurano Lauro

## Kanpo estekak

* Datuak: Q55075
* Multimedia: Pago del Vallo di Lauro / Q55075
# Pagoa (argipena)

Pagoa hitzak esanahi zenbait ditu:
* pagoa, zuhaitz baten izena;
* Pagoa, Euskal Herriko garagardo baten izena;
* Pago Pago, Amerikar Samoa lurraldeko hiria;
* Pagoa, Oiartzungo diskoteka.
# Pagobedeinkatua

Pagobedeinkatuta Zaraiako mendilerroan dagoen mendi ugarietako bat da. Eskoriatzako lurraldean kokatua dago, Elgeako mendilerroan dagoen Mugarriluze mendia baino pixkat iparmendebalderago.

## Irispideak

Bolibartik doa bidea. Hona, lehenik, Dorletako Santutegitik edo Arlabango mendatearen erdialdean dagoen bidetik hel daiteke, Urizarko bidegurutzera heldu arte. Behin hemen, Lizargarateko leporantz hartu behar da, Alabitara doan bidetik. Lizargaratera heldu ondoren, Elgea mendilerrorantz doan bidea hartu behar da. Hemendik gertu geratzen da Pagobedeinkatuta mendiaren tontorra.

## Berezitasunak

Inguruko mendietan ohikoa den bezala, hemen ere, postontzi bat dago. Baina postontzi honek, bere oinarrian, metalezko xafla bat du, testu honekin:
Honetaz gain, hil estela bat ere dago inguruan, tximista batek jota hil zen norbaitena.

## Mendi honen beste izen batzuk

Mendi hau, Idiazabal edo Idazabal bezala ere ezaguna da

## Kanpo estekak

(Gaztelaniaz)
* Datuak: Q12265448
# Pagoda

Pagoda Ekialde Urruneko herrietako tenplua da. Pagodak budisten otoizlekuak dira; santuen eta aszeten ohoretan eraikiak izaten dira, haien omenez edo haien erlikiak gurtzeko.
Pagoda modernoa Indiako stuparen bilakaera bat da, tumulu itxurako egitura non erlikia sakratuak gordetzen ziren.
Dorre-forma dute, eta oso garaiak izaten dira (60 metrotik gorakoak batzuk). Adreiluzkoak, harrizkoak edo zurezkoak izan daitezke. Antzinatik eraiki izan dira pagodak; Txinako pagoda zaharrena 552. urtekoa da, eta Japoniakoa VII. mendekoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «Pagodas antiguas» China jatorrizkotik artxibatua (artxibatze data: 2013-06-16).

## Kanpo estekak

* Datuak: Q199451
* Multimedia: Pagodas / Q199451
# Palmas atea

Palmas Atea edo gaztelaniaz Porta de Palmas, antzinean Puerta Nueva edo Ate Berria, Badajoz hiriko atea zen eta, egun, monumentu ezagunetariko bat da. Badajoz hiriko harresien sarrera bat zen. 1551an ireki zen.

## Kokapena

Guadiana gainean dagoen Palmasko zubiaren aurrean dago. Inguruko harresiak bota egin ziren.

## Deskribapena

Ateak arku konmemoratiboa eta bi dorre zilindrikoak ditu. Kanpoko fatxadan erdi puntuko arkua du, Karlos Habsburgokoaren armarriarekin hornituta. Barruko aldean Ama Birijinari eskainitako kapera dago. Dorreak errege-espetxe moduan erabili ziren XIX. mende amaiera arte.

## Kanpo estekak

* (Gaztelaniaz):Badajoz Udalaren informazioa.
* (Gaztelaniaz):Badajozko harresien ateak.
* Datuak: Q3399083
* Multimedia: Puerta de Palmas / Q3399083
# Palmdale (Pennsylvania)

Palmdale Ameriketako Estatu Batuetako erroldak esleitutako leku bat da. Dauphin konderrian kokatuta dago, Pennsylvania estatuan. 1.308 biztanle ditu, 3,853088 kilometro koadroko azaleran banatuta.

## Ikus, gainera

* Dauphin konderria

## Kanpo estekak

* Datuak: Q7128174
# Palmas de Monte Alto

Palmas de Monte Alto Brasilgo udalerri bat da, Bahiako estatuan kokatua. 20.078 biztanle ditu 2.562,816 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1793599
* Multimedia: Palmas de Monte Alto / Q1793599
# Palmas lurmuturra

Palmas lurmuturra Afrikako oso lurmutur garrantzitsua da, Liberia eta Boli Kosta arteko muga Ozeano Atlantikoarekin bat egiten den puntutik 21 kilometro mendebaldera dagoena. Mendebaldeko Afrikaren hegoaldeko muturra da, eta, ozeanografikoki, Nazioarteko Erakunde Hidrografikoaren ustez, Gineako golkoa eta Hego Ozeano Atlantikoaren arteko banatze gunea da. Leku horretan itsasargi bat dago.
Administratiboki, lurmutur osoa Liberiako Marylandko konderrian dago.
Palmas lurmuturra izenarekin ere ezaguna da Harper hiri liberiarra.

## Oharrak

* ↑ Limits of oceans and seas, 19. or. «International Hydrographic Organization» online: .

## Kanpo estekak

* Datuak: Q1034489
* Multimedia: Cape Palmas / Q1034489
# Palmeira (Ribeira)

Palmeira, Espainiako Galizia autonomia erkidegoko Ribeira udalerrian dagoen parrokia bat da, Coruñako probintzian. 2018ko erroldaren arabera 2.600 biztanle zituen.
* Datuak: Q11166156
* Multimedia: Palmeira, Ribeira / Q11166156
# Palmeira d'Oeste

Palmeira d'Oeste Brasilgo udalerri bat da, São Pauloko estatuan kokatua. 8.903 biztanle ditu 318,74 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1645095
* Multimedia: Palmeira d'Oeste / Q1645095
# Palmdale (Kalifornia)

Palmdale Kaliforniako hiri bat da. Los Angeles konderrian kokatua dago. 2010ean 152.750 biztanle zituen, 274,4 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q488940
* Multimedia: Palmdale, California / Q488940
# Palmeira (Paraná)

Palmeira Brasilgo udalerri bat da, Paraná estatuan kokatua. 33.855 biztanle ditu 1.470,072 km²ko eremuan.

## Ikus, gainera

* Paraná

## Kanpo estekak

* Datuak: Q2039438
* Multimedia: Palmeira (Paraná) / Q2039438
# Palmeira (Santa Catarina)

Palmeira Brasilgo udalerri bat da, Santa Catarina estatuan kokatua. 2.561 biztanle ditu 289,297 km²ko eremuan.

## Ikus, gainera

* Santa Catarina

## Kanpo estekak

* Datuak: Q1784383
* Multimedia: Palmeira (Santa Catarina) / Q1784383
# Percuil

Percuil, Ingalaterrako Kornualles konderriko herrixka bat da.

## Kanpo estekak

* Datuak: Q7167179
* Multimedia: Percuil / Q7167179
# Percy (Illinois)

Percy Illinoiseko herri bat da. Randolph konderrian kokatua dago. 2010ean 970 biztanle zituen, 2,40 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q2066884